text: Fire biler udbrændt i mistænkelig brand
  25 december 2018 kl. 08.56
  Brandfolk og politi rykkede tidligt juledag ud til en brand i Haderslev. Fire biler er udbrændt, og facaden til en virksomhed er beskadiget.
  Syd- og Sønderjyllands Politi skal nu i gang med at undersøge, hvorfor fire biler tirsdag morgen udbrændte på Niels Finsensvej i Haderslev.
  Vejen ligger i et mindre industrikvarter i byen, og ingen kom til skade ved branden, der bredte sig til tagkonstruktionen på en industribygning.
  Brand og Redning Sønderjylland fik alarmen klokken 6.05, og rykkede ud med flere brandbiler. 
  Vagtchef ved Syd- og Sønderjyllands Politi Mads Lervad Dammark oplyser tirsdag morgen, at de betragter brandårsagen som mistænkelig.
  Se mere på localeyes.dk
  
  